title: "Ocke Nerong"
text: "Ocke Nerong wurd a 28. August 1852 uun Wraksem b\u00e4\u00e4ren. San aatj, de farwer uun \u00d6\u00f6wnem an Wraksem wiar, leet ham skuulm\u00e4\u00e4ster wurd. So kaam hi efter Aalkersem. Diar hee hi ham \u00fc\u00fcs kroonist en n\u00f6\u00f6m maaget.\n\nOcke Nerong st\u00f6\u00f6gelt uun ale \"Inselarchive\", an feraal uk uun a sarken an a pastorate. Diar lai d\u00f6n ual sarkenbuken, aaremliisten an n\u00f6\u00f6merr\u00e4en faan sarkenstj\u00fc\u00fcr. Diaruun foon hi det, wat f\u00f6r sin werkin faan bed\u00fc\u00fcding wiar, an uun det werk hed hi fermaak. \n\nDet buk \"Die Insel F\u00f6hr\" as wel at bed\u00fc\u00fcdenst an at bek\u00e4\u00e4ndst faan ham. Leedherhen kaam det letjer Buk \"F\u00f6hr einst und jetzt\" \u00fctj, wat f\u00f6r a Baadelidj an a Feringen uun a freem toocht wiar.\n\nD\u00f6r sin baantje \u00fc\u00fcs skuulm\u00e4\u00e4ster kaam hi f\u00f6l m\u00e4 pr\u00e4stern tup an auer hi det \u00fc\u00fcs kroonist miast m\u00e4 sarken tu dun hed hed, skreew hi det buk \"Die Kirchh\u00f6fe F\u00f6hrs\". En buk \"Das Dorf Wrixum\" skreew hi. Diar wiar hi b\u00e4\u00e4ren en grat wurden, an det taarep lai ham nai. Ocke Nerong bleew ai ei \u00fc\u00fcs skuulm\u00e4\u00e4ster uun Aalkersem. Hi toog efter Dollerup uun Angeln. Diar hee hi sin letst buk \"Die Chronik der Familie Flor\" skrewen. Uun en ual buk hed hi f\u00fcnjen, dat hi an al a Flors faan Oomrem an Feer faan de pr\u00e4ster Martin Flor ufstamet. Hi stoorew 1909 uun Flensborig, an hi as \u00fc\u00fcb Bualigsem sarkhoof begreewen.\n\n\u00dctj \"Mamenspriik\"\n\nNerong\nNerong"